Η επίδραση της προηγούμενης γνώσης στην παραγωγή πληροφοριακών κειμένων-Διδακτική παρέμβαση σε παιδιά Γ'-Δ΄Δημοτικού:
Creators: name: Σαββίδου, Ιωάννα Δημητρίου
Publisher: name: Aristotle University of Thessaloniki
Year: 2011
Subjects: Γραμματισμός
Διδασκαλία γραπτού λόγου
Προηγούμενη γνώση
Literacy
Written language instruction
Prior knowledge

description: Η παραγωγή γραπτού λόγου αποτελεί μια σύνθετη, γνωστική και κοινωνική διαδικασία που έχει μεγάλο αντίκτυπο στη σχολική εξέλιξη και την κοινωνική ένταξη των μαθητών/τριων στην κοινωνία. Έρευνες έχουν αναδείξει τη δυσκολία που αντιμετωπίζουν οι μαθητές/τριες του Δημοτικού στην παραγωγή αποτελεσματικών κειμένων. Με δεδομένη αυτή την αδυναμία, πρόθεση της συγκεκριμένης έρευνας είναι η ανάδειξη της σχέσης ανάμεσα στην προηγούμενη γνώση και την παραγωγή γραπτού λόγου. Για το λόγο αυτό πραγματοποιήσαμε μια διδακτική παρέμβαση που στόχος ήταν μέσα από ένα πλήθος αυθεντικών κειμένων να προσφέρουμε στους μαθητές ένα μεγάλο εύρος πληροφοριών σε σχέση με τα θέματα που είχαμε ορίσει και το κειμενικό είδος που μας ενδιέφερε. Έτσι στην αρχή και για να διασφαλίσουμε την εγκυρότητα της ερευνάς μας διερευνήσαμε με ατομικές συνεντεύξεις την προηγούμενη γνώση των παιδιών μιας τάξης συνδιδασκαλίας Γ’-Δ’ δημοτικού σε σχέση με τα έξι θέματα. Στη συνέχεια αξιολογήσαμε την προηγούμενη γνώση των παιδιών αναφορικά με το πληροφοριακό κειμενικό είδος, ζητώντας από τα παιδιά να παράγουν κείμενα για τα έξι μας θέματα, έχοντας από κοινού ορίσει επικοινωνιακούς στόχους. Κατόπιν ακολούθησαν τρεις απλές διδασκαλίες και τρεις ολοκληρωμένες παρεμβάσεις σε σχέση με τα θέματα αυτά από όπου παρήχθησαν τα τελικά κείμενα των παιδιών. Συγκρίνοντας τα πρώτα με τα δευτέρα κείμενα των παιδιών στους τομείς του λεξιλογίου, του περιεχομένου και της δομής, διαπιστώσαμε θετική εξέλιξη. Η εξέλιξη αυτή είναι πιο εμφανής στα κείμενα που παρήχθησαν κατόπιν διδακτικών παρεμβάσεων. Ο τομέας που φάνηκε να επηρεάζεται περισσότερο ήταν αρχικά εκείνος του περιεχομένου, ενώ με την πάροδο των θεμάτων παρατηρήθηκε εξισορρόπηση στην εξέλιξη του τομέα της δομής με εκείνον του περιεχομένου. Μάλιστα τα κείμενα που παρήχθησαν από την τελευταία μας απλή διδασκαλία παρουσίασαν εξέλιξη στη δομή και στο περιεχόμενο ανάλογη της εξέλιξης των κειμένων που ήταν αποτέλεσμα των διδακτικών παρεμβάσεων Έτσι καταλήξαμε στο συμπέρασμα, από παιδαγωγικής άποψης, ότι οι αυθεντικές κειμενοκεντρικές και ομαδικές δραστηριότητες πάνω σε πραγματικά κείμενα που στοχεύουν στην πραγμάτωση ενός καλά προσδιορισμένου επικοινωνιακού στόχου μπορούν σε μεγαλύτερο ή μικρότερο βαθμό να εξελίξουν το σύνολο των μαθητών/τριων. Ταυτόχρονα θεωρούμε ότι μέσα από τη νοηματική σύνδεση των κειμένων μεταξύ τους αλλά και με άλλα μέσα μπορούμε να δημιουργήσουμε ένα πλέγμα προς χρησιμοποίηση πληροφοριών μέσα σε οικεία δομικά πλαίσια, δίνοντας έμφαση στην κατανόηση του εκάστοτε κειμενικού είδους και βοηθώντας τους μαθητές/τριες μας να γίνουν επαρκείς αυτόνομους συγγραφείς.
description: The writing is a complex cognitive and social process that has great impact on school development and social integration of students in the society. Surveys have highlighted the difficulty faced by elementary students in producing effective texts. Given this weakness, the intention of this research is to highlight the relationship between prior knowledge and writing skills. For this reason we held a teaching intervention the goal of which was ,through a variety of authentic texts, to offer students a wide range of information relevant to the issues we set and the specific genre in which we were interested. So in the beginning in order to ensure the validity of our research, we explored through individual interviews the prior knowledge of children of a third and fourth grade co-teaching class in relation to six issues. Then we evaluated the children's prior knowledge regarding the expository genre, by asking children to produce texts for our six issues, having jointly define communication goals. Then followed three simple teachings and three integrated interventions in relation to these issues from which were produced the final texts of children. Comparing the first with the second texts of the children in the areas of vocabulary, content and structure, we found a positive development. This trend is most evident in the texts produced at teaching interventions. The area seemed more affected was originally one of content and by the time we observed the same progress between the areas of content and structure. Indeed, the texts produced after our last simple teaching were of the similar progress in structure and content as the texts resulted of instructional interventions. So we concluded, pedagogically speaking, that the original genre approach and group activities on real texts aimed at achieving a well-defined communication goal can to a greater or lesser extent to develop all students. At the same time we believe that through the conceptual link between the texts, but also by other means, we can create a grid to use information within their structural framework, emphasizing the understanding of each type of text and thus help students to become sufficient writers.